Suchinthana/ta-wikipedia huggingface dataset:
எம். எஸ். சுந்தரி பாய்

எம். எஸ். சுந்தரி பாய் (M. S. Sundari Bai) பொதுவாக சுந்தரிபாய் (1923 - 12 மார்ச்சு 2006) பழம்பெரும் தமிழ்த் திரைப்பட நடிகை ஆவார். நகைச்சுவை நடிகையாக அறிமுகமாகி பின் கதாநாயகி, எதிர்மறை வேடங்களையும் ஏற்று 300 படங்களுக்கு மேல் நடித்தவர். சுந்தரிபாயின் சொந்த ஊர் மதுரை. இசை மீது சுந்தரிபாய்க்கு இருந்த ஆர்வத்தைக் கவனித்த அவரது பெற்றோர்கள், முறைப்படி கருநாடக இசைக் கற்றுத் தந்தனர்.

திரைப்படங்கள்
1937இல் சுகுணசரசா என்ற படத்தில் முதன்முதலாக நடிக்கும் வாய்ப்பு சுந்தரிபாய்க்கு கிடைத்தது. ஜெமினி நிறுவனத்தின் முதல் படமான மதனகாமராஜன் படத்தில் கொத்தமங்கலம் சுப்புவும், சுந்தரிபாயும் நடித்தனர். பின் கொத்தமங்கலம் சுப்புவின் மூன்றாவது மனைவியானார் சுந்தரிபாய்.

1945இல் ஜெமினி நிறுவனத்தார் தயாரித்த கண்ணம்மா என் காதலி திரைப்படத்தில் கதாநாயகியாக நடித்தார். இந்தப் படத்தின் கதாநாயகனாக எம். கே. ராதா நடித்தார்.

1948இல் ஜெமினி நிறுவனத்தின் மிகப்பெரிய தயாரிப்பான சந்திரலேகா திரைப்படத்தில் முக்கிய வேடத்தில் நடித்தார்.

ஜெமினியின் வெற்றிப்படமான சம்சாரம் திரைப்படத்தில் எதிர்மறை வேடத்தில் நடித்தார். வள்ளியின் செல்வன் படத்தில் குணச்சித்திர வேடத்தில் நடித்தார்.

பிற திரைப்படங்கள்
 ஆத்மி (1939) 
நந்தனார் (1942)
தாசி அபரஞ்சி (1944)
மிஸ் மாலினி (1947)
 மூன்று பிள்ளைகள் (1952)
 அவ்வையார் (1953)
 பொம்மை கல்யாணம் (1958)
 வஞ்சிக்கோட்டை வாலிபன் (1958)
 தெய்வப்பிறவி (1960)
 படிக்காத மேதை (1960) 
 பாலும் பழமும் (1961)
 அன்னை இல்லம் (1963)
 ஆண்டவன் கட்டளை (1964)
 மோட்டார் சுந்தரம் பிள்ளை (1966)
 செல்வம் (1966)
பேசும் தெய்வம் (1967)
ஊட்டி வரை உறவு (1967)
கலாட்டா கல்யாணம் (1968)
என் தம்பி (1968)
கணவன் (1968)
திருடன் (1969)
 தங்கைக்காக (1971)
 தேனும் பாலும் (1971)
 அரங்கேற்றம் (1973)
 நினைத்ததை முடிப்பவன் (1975)
 சில நேரங்களில் சில மனிதர்கள் (1976)

மறைவு
உடல் நலம் இல்லாமல் இருந்த சுந்தரிபாய் 12 மார்ச்சு 2006 அன்று காலமானார்.

மேற்கோள்கள்

வெளியிணைப்புகள்
Forgotten Tamil actresses
படிக்காத மேதை திரைப்படத்தில்

தமிழ்த் திரைப்பட நடிகைகள்
1927 பிறப்புகள்
2006 இறப்புகள்
1923 பிறப்புகள்
20 ஆம் நூற்றாண்டின் இந்திய நடிகைகள்
மதுரைத் திரைப்பட நடிகைகள்
மதுரை இசைக்கலைஞர்கள்
தமிழ்நாட்டு நடனக்கலைஞர்கள்
தமிழ்நாட்டுப் பாடகர்கள்
எம். கே. ராதா

எம். கே. ராதா என்ற பெயரில் புகழ் பெற்ற, மெட்ராஸ் கந்தசாமி ராதாகிருஷ்ணன் (20 நவம்பர் 1910 - 29 ஆகத்து 1985), இந்தியத் தமிழ் நாடக மற்றும் திரைப்பட நடிகர். ஜெமினி நிறுவனத்தில் நிரந்தர நடிகராகப் பணியாற்றியவர். இவர், அபூர்வ சகோதரர்கள் படத்தில் இரட்டை வேடத்தில் நடித்து முத்திரை பதித்தார். மொத்தம் 50 திரைப்படங்களில் நடித்தார்.

இளமைக் காலம் 
எம். கே. ராதா சென்னை, மைலாப்பூரில் எம். கந்தசாமி முதலியார் என்பவருக்குப் பிறந்தார்.

நாடகம் 
தன் தந்தை கந்தசாமி முதலியாரின் நாடகக் குழுவில் சேர்ந்து, எம். ஜி. ஆருடன் எம். கே. ராதா நடித்து வந்தார்.

திரைப்படம் 
1936இல் எஸ். எஸ். வாசன் எழுதிய சதிலீலாவதி திரைப்படத்தில் கதாநாயகனாக நடித்தார். அப்படத்தில் எம். ஜி. ஆர். ஒரு சிறு வேடத்தில் நடித்தார். பின்னர் மாயா மச்சேந்திரா, துளசிதாஸ் ஆகிய படங்களில் ராதா நடித்தார். அதை அடுத்து தவமணிதேவியுடன் வனமோகினி திரைப்படத்தில் நடித்தார்.
 
ஜெமினியின் தாசி அபரஞ்சி, கண்ணம்மா என் காதலி முதலான படங்களில் ராதா நடித்தார்.
 
1948இல் ஜெமினியின் சந்திரலேகா படத்தில் கதாநாயகனாக நடித்தார். பின்னர் இந்தியில் தயாரிக்கப்பட்ட சந்திரலேகாவிலும் கதாநாயகனாக நடித்தார். 
 
ஜெமினியின் அபூர்வ சகோதரர்கள் படத்தில் எம். கே. ராதா கதாநாயகனாக, பானுமதியுடன் இணைந்து இரட்டை வேடத்தில் நடித்தார்.
 
பின்னர் ஜெமினியின் சம்சாரம் படத்தில் புஷ்பவல்லியுடன் இணைந்து நடித்தார். ஜெமினியின் அவ்வையார் திரைப்படத்தில் பாரி மன்னனாக நடித்தார். பின்னர் நல்லகாலம், போர்ட்டர் கந்தன், கற்புக்கரசி, வணங்காமுடி, பாசவலை, கண்ணின் மணிகள் முதலிய படங்களில் நடித்தார்.

பிற திரைப்படங்கள் 
 சந்திர மோகனா அல்லது சமுகத்தொண்டு (1936)
 அனாதைப் பெண் (1938)
 சதி முரளி (1940)
 தாசி அபரஞ்சி (1944)
 ஞானசௌந்தரி (1948)
 சௌதாமணி (1951)
 மூன்று பிள்ளைகள் (1952)
 நல்லகாலம் (1954)
 கிரகலட்சுமி (1955)
 புதையல் (1957)
 நீலமலைத்திருடன் (1957)
 உத்தம புத்திரன் (1958)

விருதுகளும் சிறப்புகளும் 
 1973இல் தமிழக அரசின்  கலைமாமணி பட்டம்
 2004இல் இந்திய அஞ்சல் துறை எம். கே. ராதா நினைவாக அவரது உருவப் படத்துடன் சிறப்பு அஞ்சல் உறை வெளியிட்டது.
 எம். கே. ராதாவின் நினைவைப் போற்றும் விதமாக தமிழ்நாடு அரசு, சென்னை, தேனாம்பேட்டை அருகில் உள்ள பகுதிக்கு எம். கே. ராதா நகர் என்று பெயரிட்டது.

குடும்பம் 
எம்.கே.ராதாவுக்கு ஞானாம்பாள், ரத்தினம் என்ற 2 மனைவிகள். 6 மகன்கள், 2 மகள்கள்.

மறைவு 
1985 ஆகத்து 29 அன்று மாரடைப்பால் காலமானார்.

மேற்கோள்கள்

வெளி இணைப்புகள் 
 M.K. Radha, the toast of theatre and cinema
 M.K. Radha, the style icon

1910 பிறப்புகள்
1985 இறப்புகள்
தமிழ்த் திரைப்பட நடிகர்கள்
கலைமாமணி விருது பெற்றவர்கள்
சென்னை நடிகர்கள்
பத்மசிறீ விருது பெற்ற கலைத் துறையினர்
பிரபாச பட்டினம்

பிரபாச பட்டினம் அல்லது சோமநாதபுர பட்டினம் (Prabhas Patan or  Somnath Patan), என்று அழைக்கப்படும் இக்கடற்கரை நகரம், குஜராத் மாநிலத்தின் சௌராஷ்டிர தீபகற்ப பகுதியில், கிர்சோம்நாத் மாவட்டத்தில் அமைந்துள்ளது. இந்நகரத்தில் சோதிர்லிங்க கோயிலான சோமநாதர் கோயில் அமைந்துள்ளது. கிர்சோம்நாத் மாவட்ட தலைமையகமான வேராவல் நகரிலிருந்து 7 கிலோ மீட்டர் தொலைவில் அரபுக் கடல் ஒட்டி உள்ளது. இந்நகரம் இந்து புனித தலங்களில் ஒன்று.

அருச்சுனன் தீர்த்த யாத்திரையின் போது ஸ்ரீகிருஷ்ணரை பிரபாச பட்டினத்தில் சந்தித்து, சுபத்திரையை மணந்தார். ஸ்ரீகிருஷ்ணர், தமது அவதார முடிவு நெருங்கும் நேரத்தில் பிரபாச பட்டினத்தில் இருந்தார். ஒரு வேடுவனின் அம்பு கிருஷ்ணரின் காலில் குத்தப்பட்டதால் இறந்தார் என்று பாகவத புராணத்தின் மூலம் தெரியவருகிறது.

திரிவேணி சங்கமம்
பிரபாச பட்டினம் அருகே அமைந்த ஹிரண், சரஸ்வதி மற்றும் கபிலா என்ற மூன்று புனித ஆறுகள் சங்கமிக்கும் இடத்திற்கு திரிவேணி சங்கமம் என்று பெயர். சோமநாதரை வழிபடுவதற்கு முன் இத்திருவேணி சங்கமத்தில் பக்தர்கள் புனித நீராடாடுவர்.

சமண சமயத்தின் 8வது தீர்த்தங்கரர் சந்திரபிரபாவின் கோயில் இங்கு அமைந்துள்ளது.

மேற்கோள்கள்

வெளி இணைப்புகள்
http://www.gujarattourism.com/destination/religious-temples/jun_somnath.html
http://tourism-of-india.com/somnath.html
http://www.gujaratplus.com/web/gujarat/info/pilgrim/pilgrim2.html

இந்து யாத்திரைத் தலங்கள்
இந்து புனித நகரங்கள்
கிர் சோம்நாத் மாவட்டம்
பண்டைய இந்திய நகரங்கள்
மலேசிய அஞ்சல் குறியீடுகள்

மலேசிய அஞ்சல் குறியீடுகள் (, ) ஐந்து இலக்கங்களைக் கொண்டவையாகும். முதல் இரு இலக்கங்களும் மாநிலம் அல்லது கூட்டரசு பிரதேசத்தைக் குறிக்கும். (எ.கா. 30000 ஈப்போ, பேராக்). 

சில இடங்களில் இரு மாநிலங்களுக்கு அருகில் இருக்கும் இடங்களின் அஞ்சல் குறியீடுகள் மாறுபடுவது உண்டு. அதனால், வேறு மாநிலத்தின் அஞ்சல் குறியீடு பயன்படுத்தப்படும். வேறு மாநிலத்தில் உள்ள ஓர் அஞ்சலகம் கடிதப் பட்டுவாடா செய்யும் போது, அந்த மாநிலத்தின் அஞ்சல் குறியீடே பயன்படுத்தப்படுகிறது.

வரலாறு

மலேசிய அஞ்சல் துறையின் தலைமை இயக்குநராக இருந்த எம். ராஜ்சிங்கம் என்பவரால், மலேசியாவில் அஞ்சல் குறியீட்டு முறை தொடங்கப் பட்டது. இவர் 1976 லிருந்து 1986 வரை, மலேசிய அஞ்சல் துறையின் தலைமை இயக்குநர் பதவியை வகித்தார். 1976-ஆம் ஆண்டு கோலாலம்பூர் மாநகரத்திற்கு மட்டுமே அஞ்சல் குறியீட்டு முறை அமலில் இருந்தது. அஞ்சல் குறியீட்டு முறையை நாடு முழுமைக்கும் விரிவு படுத்த விரும்பிய எம். ராஜ்சிங்கம், பிரான்ஸ் நாட்டின் லா போஸ்டே அஞ்சல் துறையின் உதவியை நாடினார்.

அஞ்சல் குறியீட்டு முறை கடிதங்களைப் பட்டுவாடா செய்வதை எளிமை படுத்தியது. கடிதங்களில் காணப்படும் இலக்கங்களை அஞ்சல் கருவிகள் எளிதாக அடையாளம் கண்டன. கடிதப் பரிவர்த்தனைகளும் துரிதப் படுத்தப்பட்டன. அவரின் அரிய சேவைகளுக்காக, 2014-ஆம் ஆண்டு, மலேசியாவின் உயரிய விருதுகளில் ஒன்றான டார்ஜா பாங்லிமா ஜாசா நெகாரா )எனும் டத்தோ விருது வழங்கிக் கௌரவிக்கப்பட்டது.

அஞ்சல் குறியீடுகள்

மலேசிய மாநிலங்கள் மற்றும் கூட்டாட்சிப் பகுதிகளின் முதல் இரு அஞ்சல் குறியீட்டு இலக்கங்கள் கீழே தரப்படுகின்றன. மாநிலங்களின் தலைநகரங்கள் அடைப்புக் குறிகளில் உள்ளன.

கூட்டரசு பிரதேசங்கள்
 கோலாலம்பூர் மாநகரம் 50xxx லிருந்து 60xxx வரையிலான குறியீடுகளைப் பயன்படுத்துகிறது. அவற்றுள் செராஸ், தாமான் மெலாவாத்தி, புக்கிட் லாஞ்சான், பாண்டான் இண்டா போன்ற இடங்கள் சிலாங்கூர் மாநிலத்தில் இருந்தாலும், அவற்றின் அஞ்சல் குறியீடுகள் மாறுபட்டுள்ளன.
 புத்ராஜெயாவிற்கு 62xxx
 லாபுவான் கூட்டரசு பிரதேசத்திற்கு 87xxx

மாநிலங்கள்
 சிலாங்கூர் மாநிலமும் (ஷா ஆலாம்) மாநகரமும் 40xxx - 48xxx; 62xxx - 64xxx குறியீடுகளைப் பயன்படுத்துகின்றன. (பிரேசர் மலைக்கு மட்டும் 49x00). செராஸ், தாமான் மெலாவாத்தி, புக்கிட் லாஞ்சான், பாண்டான் இண்டா போன்ற இடங்கள் சிலாங்கூர் மாநிலத்தில் இருந்தாலும், அவை கோலாலம்பூர் மாநகரத்தின் 68xxx குறியீடுகளைப் பயன்படுத்துகின்றன. 
 திரங்கானு (கோலா திரங்கானு) 20xxx - 24xxx  வரை
 சரவாக் (கூச்சிங்)  93xxx - 98xxx வரை
 சபா (கோத்தா கினபாலு)  88xxx - 91xxx வரை
 கெடா (அலோர் ஸ்டார்)  02xxx - 05xxx - 09xxx வரை
 கிளாந்தான் (கோத்தா பாரு)  15xxx - 18xxx வரை
 நெகிரி செம்பிலான் (சிரம்பான்)  70xxx - 73xxx வரை
 பினாங்கு (ஜார்ஜ் டவுன்)  10xxx - 14xxx வரை
 ஜொகூர் (ஜொகூர் பாரு)  79xxx - 86xxx வரை
 மலாக்கா (மலாக்கா மாநகரம்)  75xxx - 78xxx வரை
 பெர்லிஸ் (கங்கார்)  01xxx
 பேராக் (ஈப்போ)  30xxx - 36xxx - 39xxx. (கேமரன் மலைக்கு மட்டும் 39xxx).
 பகாங் (குவாந்தான்)  25xxx - 28xxx, கெந்திங் மலைக்கு மட்டும் 69xxx

வெளி இணைப்புகள்
மலேசிய அஞ்சல் துறை 
மலேசிய அஞ்சல் குறியீடுகள்

மேற்கோள்

மலேசிய அரசு
அஞ்சல் குறியீடுகள்
பள்ளி மாணவர் புதிய மருத்துவத் திட்டம்

பள்ளி மாணவர் புதிய மருத்துவத் திட்டம் அல்லது  ராஷ்ட்ரீய பால்சுவத்ஸ்திய காரிய கிராம் என்பது அரசு மற்றும் அரசு உதவி பெறும் அங்கன்வாடி முதல் மேல்நிலைப்பள்ளி வரை படிக்கும் பள்ளி மாணவர்களுக்கான புதிய இலவச மருத்துவத் திட்டமாகும். இத்திட்டம் இந்திய அரசின்  நிதியுதவியுடன் தமிழ்நாடு அரசு, 01 ஏப்ரல் 2015 முதல் செயல்படுத்தப் படுத்தப்பட்டுள்ளது. இத்திட்டப்படி அனைத்துப் பள்ளிக் குழந்தைகளுக்கும் இலவசமாக உடல் பரிசோதனை செய்யப்பட்டு மருத்துவ சிகிச்சை வழங்கப்படுகிறது.

புதிய மருத்துவத் திட்டத்திற்காக தமிழ்நாடு மாநில அளவில் தனி இயக்குநரும், மாவட்ட சுகாதாரத்துறை துணை இயக்குநர் தலைமையில் வட்டார மருத்துவக் குழுக்களும் செயல்படுகின்றன. தமிழ்நாட்டில் உள்ள  385 ஊராட்சி ஒன்றியங்களில் தலா 2 மருத்துவக் குழுக்கள் வீதம் மொத்தம் 770 மருத்துவக் குழுக்கள் செயல்படுகின்றன.

மேற்கோள்கள்

இந்திய அரசுத் திட்டங்கள்
பிகோல் பிராந்தியம்

பிகோல் பிராந்தியம் என்பது பிலிப்பீன்சில் அமைந்துள்ள ஒரு பிராந்தியமாகும். இது பிராந்தியம் V என்று குறிப்பிடப்படுகின்றது. இது பிகோல் தீபகற்பத்தில் அமைந்துள்ள ஐந்து மாகாணங்களை உள்ளடக்கியது. லூசோனின் தென்கிழக்கின் முடிவுப்பகுதியில் இது அமைந்துள்ளது. நிர்வாக மற்றும் அரசியல் மத்திய நிலையமாகவும்,  பிராந்திய தலைநகரமாகவும். புகழ்பூத்ததுமான நகரம் லெகச்பி ஆகும். போக்குவரத்து, வர்த்தகம், கல்வி, சுற்றுலாத்துறை, சுகாதாரம் போன்றவற்றின் மத்திய நிலையமும் லெகச்பியே ஆகும்.

மேற்கோள்கள்

வெளி இணைப்புகள்

 Bicol Region Official Website, Department of Interior and Local Government 
 Department of Tourism at Wow Bicol
 Bicolano Radio Stations Online 
 List of Bicol Region Festivals & Fiestas 
 List of Places to stay and visit in Bicol

பிலிப்பீன்சின் பிராந்தியங்கள்
லூசோன்
மேற்கு விசயாசு

மேற்கு விசயாஸ் என்பது பிலிப்பீன்சில் அமைந்துள்ள ஒரு பிராந்தியமாகும். இது பிராந்தியம் VI என்று குறிப்பிடப்படுகின்றது. இது ஆறு மாகாணங்களைக் கொண்டுள்ளது. அத்துடன் 16 நகரங்களையும் கொண்டுள்ளது. இதன் தலைநகரம் இலொய்லோ ஆகும். 2005 ஆம் ஆண்டு பலவான் மாகாணம் மேற்கு விசயாஸ் பிராந்தியம் எனப் பெயர் மாற்றப்பட்டது.

மக்கள் வகைப்பாடு

மேற்கோள்கள்

வெளி இணைப்புகள்

Philippine Standard Geographic Code 

பிலிப்பீன்சின் பிராந்தியங்கள்
விசயாசு
தேசிய விரைவுசாலை 2 (இந்தியா)

தேசிய விரைவுச்சாலை 2 (National Expressway 2) அல்லது KGP (சோனிபத் (குன்ட்லி)-காசியாபாத்-பல்வல்) கிழக்குப்புறத்தில் தில்லியைக்கடந்து செல்லும் வகையில் உருவாக்கப்பட்டிருக்கும் தேசிய விரைவுச்சாலை ஆகும். இந்தியத் தலைநகரைச் சுற்றி அரை வட்டமாக இருக்குமாறு அமைக்கப்படவுள்ள இச்சாலை ஐந்து மாவட்டங்களை கடந்து செல்லும்: அரியானா மாநிலத்தின் சோனிபத் மற்றும் பரிதாபாத் &  உத்தரப் பிரதேசம் மாநிலத்தின் பாக்பத், காசியாபாத் மற்றும் கெளதம் புத் நகர். இச்சாலை முழுவதிலும் ஊர்திகளின் வேக வரம்பு மணிக்கு 120 கிமீ ஆகும். இச்சாலையை மேம்படுத்த இந்திய அரசு நிதியளிக்க ஒப்புக்கொண்டுள்ளது.

இந்தச் சாலையானது தில்லி வழியாகச் செல்லும் 50,000 சரக்குந்துகளுக்கு மாற்றுப் பாதையாக விளங்கும். மேலும் இது தில்லியின் காற்று மாசினை 27% வரை குறைக்கும். இது 27 மே 2018 அன்று பிரதமர் நரேந்திர மோதியினால் திறந்து வைக்கப்பட்டது. இச்சாலை யமுனா விரைவுச்சாலையுடன் இணைக்கப்படும்.

சாலையின் சிறப்புகள்
 சாலையின் இருபக்கமும் மிதிவண்டிக்கான தனித்தடம் (2.5 மீ அகலம்)
 ஒவ்வோர் அரை கிலோமீட்டருக்கும் மழை நீர் சேகரிப்பு வசதி
 அதிவிரைவாகச் செல்வோரைக் கண்காணிக்க கேமராக்கள்
 135 கி.மீ நீளமுள்ள இச்சாலையில் சென்ற தொலைவுக்கு மட்டுமே கட்டணம் செலுத்தும் வசதி

மேலும் காண்க 
தேசிய விரைவுசாலை 1

சான்றுகள் 

இந்திய விரைவு நெடுஞ்சாலைகள்
மத்திய விசயாசு

மத்திய விசயாசு (பிலிப்பினோ: Gitnang Kabisayaan) என்பது பிலிப்பீன்சின் பிராந்தியங்களுள் ஒன்றாகும். இது பிராந்தியம் VII எனக் குறிக்கப்படுகின்றது. இது நான்கு மாகாணங்களைக் கொண்டுள்ளது. இதன் தலைநகரம் செபு நகரம் ஆகும். இது விசயாசு தீவுக்கூட்டத்தின் மத்திய பகுதியாகும். 2010 ஆம் ஆண்டின் மக்கள் தொகைக் கணக்கெடுப்பின் படி 6,800,180 மக்கள் இங்கு வசிக்கின்றனர். இது நாட்டின் 17 பிராந்தியங்களுள் ஐந்தாவது அதிக சனத்தொகை கூடிய பிராந்தியமாகும். இப்பிராந்தியத்தின் பரப்பளவு 15,875 கிமீ² ஆகும்.

மேற்கோள்கள்

வெளி இணைப்புகள்

Philippine Standard Geographic Code 
Central Visayas - Region VI pota oda kamutangan 

பிலிப்பீன்சின் பிராந்தியங்கள்
விசயாசு
கிழக்கு விசயாசு

கிழக்கு விசயாசு என்பது பிலிப்பீன்சின் 17 பிராந்தியங்களுள் ஒன்றாகும். இது பிராந்தியம் VIII எனக் குறிக்கப்படுகின்றது. இது ஆறு மாகாணங்களைக் கொண்டுள்ளது. இதன் பிராந்தியத் தலைநகரம் டக்லோபன் ஆகும். இப்பிராந்தியத்தின் பரப்பளவு 2,156,285 ஹெக்டயர்கள் ஆகும். 2010 ஆம் ஆண்டின் மக்கள் தொகைக் கணக்கெடுப்பின் படி 2,156,285 மக்கள் சனத்தொகையை இப்பிராந்தியம் கொண்டுள்ளது.

மேற்கோள்கள்

வெளி இணைப்புகள்

 Eastern Visayas Festivals & Fiestas 

பிலிப்பீன்சின் பிராந்தியங்கள்
விசயாசு
முசுலிம் மிண்டனாவோ தன்னாட்சிப் பகுதி

முசுலிம் மின்டனவு தன்னாட்சிப் பகுதி  ( (பிலிப்பினோ:Nagsasariling Rehiyon ng Muslim sa Mindanaw)  என்பது பிலிப்பீன்சின் 17 பிராந்தியங்களுள் ஒன்றாகும். இது ஏ.ஆர்.எம்.எம் என்பது இதன் அடையாளப் பெயராகும். மின்டனவு தீவுக்கூட்டத்தில் இது அமைந்துள்ளது. இது ஐந்து மாகாணங்களைக் கொண்டுள்ளது. இப்பிராந்தியம் மட்டுமே தனக்கென ஒரு அரசாங்கத்தைக் கொண்டுள்ளது. இதன் பிராந்தியத் தலைநகரம் கொடபடோ நகரம் ஆகும்.

மேற்கோள்கள்

வெளி இணைப்புகள்

The Long Struggle to Silence the Guns of Rebellion: The CenSEI Report's Review of the Long and Winding Trail to the Elusive Peace Agreements
Bureau of Public Information - ARMM - Latest News & Events in ARMM 
General Santos City 

பிலிப்பீன்சின் பிராந்தியங்கள்
சம்பொவாங்கா தீபகற்பம்

சம்பொவாங்கா தீபகற்பம் என்பது பிலிப்பீன்சின் 17 பிராந்தியங்களுள் ஒன்றாகும். இது பிராந்தியம் பிராந்தியம் IX எனக் குறிக்கப்படுகின்றது. இது மூன்று மாகாணங்களைக் கொண்டுள்ளது. இதன் பிராந்தியத் தலைநகரம் பகடியன் ஆகும். இது மேற்கு மின்டனாவு எனவும் அறியப்படுகின்றது.

மேற்கோள்கள்

வெளி இணைப்புகள்

 National Statistical Coordination Board: REGION IX (Zamboanga Peninsula) 

பிலிப்பீன்சின் பிராந்தியங்கள்
பில் நை

பில் நை () (பிறப்பு: 12 திசம்பர் 1949) ஒரு இங்கிலாந்து நாட்டுத் திரைப்பட நடிகர் ஆவார். இவர் ஹாரி பாட்டர் அன்ட் த டெத்லி ஹாலோவ்ஸ் - பாகம் 1, மர்மதேசம் 2, டோட்டல் ரீகால், ஐ, பிராங்கென்ஸ்டைன், தி செகண்ட் பெஸ்ட் எசோடிக் மரிகோல்ட் ஹோட்டல் போன்ற பல திரைப்படங்களில் நடித்துள்ளார். இவர் மைண்டர், 
பக்கம் எட்டு, ஸ்டேட் ஒப்  ப்ளே போன்ற தொலைக்காட்சித் தொடர்களிலும் நடித்துள்ளார்.

வெளி இணைப்புகள்  
 
 Bill Nighy: A Life in Pictures  Interview at BAFTA
 
 Silk Sound Books 

1949 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
தொலைக்காட்சி நடிகர்கள்
குரல் நடிகர்கள்
ஆங்கிலேய நடிகர்கள்
சிறந்த துணை நடிகருக்கான பாப்தா விருதை வென்றவர்கள்
டி. ராமா நாயுடு

தக்குபாத்தி ராமாநாயுடு (Daggubati Ramanaidu, 6 சூன் 1936 – 18 பெப்ரவரி 2015) பல மொழிகளில்  இந்தியத் திரைப்படங்களைத் தயாரித்தவராவார். சுரேசு புரொடக்சன்சு என்ற தயாரிப்பு நிறுவனத்தின் நிறுவனர் ஆவார். ஒரு தனிநபரால் மிகக் கூடுதலான திரைப்படங்களைத் தயாரித்ததற்கான கின்னசு உலக சாதனை நிகழ்த்தியவர். 13 இந்திய மொழிகளில் 150 திரைப்படங்களைத் தயாரித்துள்ளார். 1999 முதல் 2004 வரை குண்டூர் மாவட்டத்தின் பாபட்ல மக்களவைத் தொகுதியிலிருந்து பதின்மூன்றாவது மக்களவையில் மக்களவை உறுப்பினராகப் பணியாற்றி உள்ளார்.

தெலுங்குத் திரைப்படத்துறைக்கு இவராற்றிய சேவைக்காக 2012இல் இந்தியக் குடியரசின் மூன்றாவது உயரிய குடிமை விருதான பத்ம பூசன் இவருக்கு வழங்கப்பட்டது. இந்திய திரைப்படத்துறையின் வளர்ச்சி மற்றும் மேம்பாட்டிற்குச் சீரிய பங்களித்தமைக்காக  2009இல் வாழ்நாள் சாதனைக்கான தாதாசாகேப் பால்கே விருது வழங்கப்பட்டுள்ளது.

இராமாநாயுடு 1991இல் இராமாநாயுடு அறக்கட்டளை  ஏற்படுத்தி பலருக்குக் கல்விக்காக உதவியுள்ளார்.

குடும்பம்
இராமாநாயுடுவின்  மனைவி இராசேசுவரி ஆவார். இவர்களுக்கு சுரேசு, வெங்கடேசு என்ற இரண்டு மகன்களும், தக்குபாத்தி லட்சுமி என்ற ஒரு மகளும் உள்ளனர். மூத்த மகன் சுரேசு படத் தயாரிப்பாளராகவும், இளைய மகன் வெங்கடேசு முன்னணி நடிகராகவும் உள்ளனர். சுரேசின் மகனும், ராமாநாயுடுவின் பேரனுமான ராணா டக்குபாதி தெலுங்குத் திரைப்பட உலகில் முன்னணி இளம் நடிகர் ஆவார்.

இராமாநாயுடுவின் மகள் லட்சுமியின் கணவர் பிரபல நடிகர் நாகார்ஜூனா ஆவார். இவர்கள் தற்போது மணமுறிவு பெற்றுள்ளனர். இவர்களுக்கு பிறந்த நாக சைதன்யாவும் தற்போது தெலுங்குத் திரையுலகில் முன்னணி நடிகராக உள்ளார்.

மேற்சான்றுகள்

வெளி இணைப்புகள்
 

இந்தியத் திரைப்படத் தயாரிப்பாளர்கள்
தாதாசாகெப் பால்கே விருது பெற்றவர்கள்
கின்னஸ் சாதனையாளர்கள்
1936 பிறப்புகள்
2015 இறப்புகள்
13வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தென்னிந்திய பிலிம்பேர் விருதுகளை வென்றவர்கள்
20 ஆம் நூற்றாண்டு இந்தியத் தொழிலதிபர்கள்
மகிசாகர் மாவட்டம்

மகிசாகர் மாவட்டம் (Mahisagar district) – ()  இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டம் பஞ்சமகால் மாவட்டம் மற்றும் கேதா மாவட்டத்தின் சில பகுதிகளைக் கொண்டு 15 ஆகஸ்டு 2013 அன்று புதிதாக துவக்கப்பட்டது.இம்மாவட்டத் தலைமையகம் லூனாவாடா நகரம் ஆகும். பிரித்தானிய இந்தியாவின் ஆட்சியின் போது இம்மாவட்டத்தில் பாலசினோர் சமஸ்தானம், லூனாவாடா சமஸ்தானம் மற்றும் சந்த் சமஸ்தானம் இருந்தது.

மாவட்ட நிர்வாகம் 
இம்மாவட்டம் 6 வருவாய் வட்டங்களையும், 717 கிராமங்களையும், 3 நகராட்சிகளையும் கொண்டது.

வருவாய் வட்டங்கள்
கான்பூர் 
கதானா
விர்பூர்  
சந்திரம்பூர்  (சந்த் சமஸ்தானம்)
லூனாவாடா  (லூனாவாடா சமஸ்தானம்)
பாலசினோர் (பாலசினோர் சமஸ்தானம்)

மக்கள் தொகை பரம்பல்
2011-ஆம் ஆண்டின் கணக்கெடுப்பின் படி,  2,26,064 ஹெக்டேர் பரப்பளவு கொண்ட இம்மாவட்ட மக்கள்தொகை 9,94,624 ஆகும். பாலின விகிதம் 1000 ஆண்களுக்கு 946 பெண்கள் வீதம் உள்ளனர். சராசரி எழுத்தறிவு 61.33% ஆகும்.

இதனையும் காண்க
 பாலசினோர் சமஸ்தானம்
 லூனாவாடா சமஸ்தானம்
 சந்த் சமஸ்தானம்

மேற்கோள்கள்

வெளி இணைப்புகள்
 மகிசாகர் மாவட்ட இணையதளம்

குஜராத் மாநிலத்திலுள்ள மாவட்டங்கள்
மகிசாகர் மாவட்டம்
டாம் வில்கின்சன்

டாம் வில்கின்சன் (Tom Wilkinson) (பிறப்பு: 5 பிப்ரவரி 1948) ஒரு இங்கிலாந்து நாட்டுத் திரைப்பட நடிகர் ஆவார். இவர் மைக்கேல் கிளேட்டன், செல்மா, அன்பினிஷ்டு பிசினஸ், லிட்டில் பாய் போன்ற பல திரைப்படங்களில் நடித்துள்ளார்.

வெளி இணைப்புகள்  
 

1948 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
தொலைக்காட்சி நடிகர்கள்
ஆங்கிலேய நடிகர்
சிறந்த துணை நடிகருக்கான பாப்தா விருதை வென்றவர்கள்
இலங்கத்து சுல்தானகம்

இலங்கத்து சுல்தானகம் (Langkat Sultanate) எனப்படுவது தற்கால இந்தோனேசியாவில் வடக்கு சுமாத்திராவில் இலங்கத்து பிராந்தியத்தில் அமைந்திருந்த இறைமையுள்ள முஸ்லிம் நாடு ஆகும். இது இந்தோனேசியாவில் இஸ்லாம் பரவுவதற்கு முன்பிருந்தே நிலைபெற்றிருந்த போதிலும், இதன் பதியப்பட்ட வரலாறு 17 ஆம் நூற்றஆண்டிலிருந்து மாத்திரமே காணப்படுகிறது.

உசாத்துணை

குடியேற்றவாதத்துக்கு முந்திய இந்தோனேசிய அரசுகள்
சுமாத்திரா வரலாறு
இசுலாமிய வரலாறு
சுல்தானகங்கள்
இந்தோனேசிய இசுலாமிய அரசுகள்
சம்பாசு சுல்தானகம்

சம்பாசு எனப்படுவது தற்கால இந்தோனேசியாவின் கலிமந்தான் தீவில் நிலைத்திருந்த ஒரு பாரம்பரிய மலாய நாடு ஆகும்.

வரலாறு
சம்பாசு அரசு 1609 ஆம் ஆண்டு செப்புடாவின் வழித்தோன்றலால் நிறுவப்பட்டது. செப்புடா தனது மகளை புரூணை சுல்தானின் வழித்தோன்றலாகிய ஒருவருக்கு மணமுடித்துக் கொத்தாள். அவர்களின் பிள்ளையாகிய முதலாம் முகம்மது சைபுத்தீன் சம்பாசு அரசின் முதலாவது சுல்தான் ஆனார்.

1812 ஆம் ஆண்டு ஒல்லாந்துக் கிழக்கிந்தியக் கம்பனியினால் சம்பாசு அரசின் தலைநகரம் தாக்கப்படும் வரை இவ்வரசு இறைமையுள்ள சுதந்திர நாடாக நிலவியது. 1819 ஆம் ஆண்டு முதல் ஒல்லாந்துக்காரர்கள் இவ்வரசின் நடவடிக்கைகளில் அடிக்கடி தலையிட்டனர். அவர்களே சுல்தான் இரண்டாம் அபூபக்கர் தாஜுத்தீனை சாவகத்துக்கு நாடு கடத்தினர்.

1942 ஆம் ஆண்டு யப்பானியரால் வெற்றி கொள்ளப்படும் வரை இவ்வரசு நெடுங்காலம் ஆட்சியிலிருந்த ஆட்சியாளர்களைக் கொண்டு நிலைத்திருந்தது. 1946 ஆம் ஆண்டு மண்டோர் எனுமிடத்தில் பொந்தியானா நிகழ்வின் போது இதன் ஆட்சியாளராயிருந்த சுல்தான் இரண்டாம் முகம்மகது இபுறாகீம் சபியுத்தீன் கொலை செய்யப்பட்டார். அதன் பின்னர் இப்பகுதி யப்பானிய சபையினால் ஆளப்பட்ட போதிலும், 1946 இல் ஒல்லாந்துக்காரர் மீண்டதுடன் சுல்தானகம் மீளமைக்கப்பட்டது. ஒல்லாந்துக்காராரால் ஆட்சியிலமர்த்தப்பட்ட சுல்தான் 1956 ஆம் ஆண்டு இறந்தார். அதன் பின்னர் மற்றுமொரு சுல்தான் ஆட்சி பீடமேறவில்லை.

1984 இலிருந்து அரச குடும்பத்தின் தலைவராயிருந்த சம்பாசின் வினாத்தா குசுமா 2000 ஆம் ஆண்டு சுல்தானாக அங்கீகரிக்கப்பட்டதுடன் 2001 ஆம் ஆண்டு யூலைத் திங்கள் முதல் சுல்தானாகாப் பதவி வகித்தார். அவர் 2008 இல் இறந்தார். 2008 பெப்பிரவரித் திங்கள் முதல் தற்போதைய சுல்தான் முகம்மது தர்ஹான் பதவி வகிக்கிறார்.

வெளித் தொடுப்புகள்
http://www.4dw.net/royalark/Indonesia/sambas.htm Sambas
http://www.bt.com.bn/en/golden_legacy/2009/01/11/sambas_sultanate_descents_from_brunei 

குடியேற்றவாதத்துக்கு முந்திய இந்தோனேசிய அரசுகள்
கலிமந்தான் வரலாறு
இந்தோனேசிய இசுலாமிய அரசுகள்
சுல்தானகங்கள்
ஸ்பைக்கர் வட்டமையம்

ஸ்பைக்கர் வட்டமையம் (Spieker center), முக்கோண மையங்களுள் ஒன்றாகும். கிளார்க் கிம்பர்லியின் முக்கோண மையங்கள் கலைக்களஞ்சியத்தில் இப்புள்ளி X(10) எனப் பட்டியலிடப்பட்டுள்ளது. இது முக்கோணத்தின் சுற்றளவின் பொருண்மை மையமாக (center of mass) வரையறுக்கப்பட்டுள்ளது.  முக்கோணம் ABCஇன் ஸ்பைக்கர் வட்டமையமானது அம்முக்கோண வடிவிலமைந்த கம்பிச்சட்டத்தின் திணிவு மையமாக இருக்கும். 19 ஆம் நூற்றாண்டின் செர்மானிய வடிவவியலாளர் தியோடர் ஸ்பைக்கரைச் சிறப்பிக்கும் விதமாக இப்புள்ளி ஸ்பைக்கர் வட்டமையம் என அழைக்கப்படுகிறது.

அமைவிடம்

ஸ்பைக்கர் வட்டமையத்தை கீழ்க்காணும் இரு முடிவுகளைக் கொண்டு காணலாம்:
முக்கோணம் ABCஇன் ஸ்பைக்கர் வட்டமையம், அம்முக்கோணத்தின் நடுப்புள்ளி முக்கோணத்தின் உள்வட்டமையமாக இருக்கும். அதாவது முக்கோணம் ABCஇன் நடுப்புள்ளி முக்கோணத்தினுள் அதன் பக்கங்களைத் தொடுமாறு வரையப்பட்ட வட்டத்தின் (ஸ்பைக்கர் வட்டம்) மையமாக இருக்கும். இம்முடிவைப் பயன்படுத்தி ஸ்பைக்கர் வட்டமையத்தைக் காணலாம்.
ஒரு முக்கோணத்தின் வெட்டி என்பது முக்கோணத்தின் சுற்றளவை இருசமக்கூறிடும் கோட்டுத்துண்டாகும். இக்கோட்டுத்துண்டின் ஒரு முனை முக்கோணத்தின் ஒரு பக்கத்தின் நடுப்புள்ளியாக இருக்கும். முக்கோணத்தின் சுற்றளவின் பொருண்மை மையமானது மூன்று வெட்டிகளின் மீதும் அமைந்திருக்கும் என்பதால் மூன்று வெட்டிகளும் சந்திக்கும் புள்ளியானது பொருண்மை மையமாக, அதாவது ஸ்பைக்கர் மையமாக இருக்கும். இம்முடிவை பயன்படுத்தியும் ஸ்பைக்கர் வட்டமையத்தைக் காணலாம்.

பண்புகள்

முக்கோணம்  ABCஇன் ஸ்பைக்கர் வட்டமையம்  S எனில்:.
S இன் முக்கோட்டு ஆள்கூறுகள்:
( bc (b + c), ca (c + a), ab (a + b)).
S இன் ஈர்ப்புமைய ஆள்கூறுகள் (barycentric coordinates):
( b + c, c + a, a + b ).
முக்கோணத்தின் மூன்று வெளிவட்டங்களின் சமதொடுகோட்டச்சுச் சந்தியாக S அமையும்.
S , முக்கோணத்தின் மூன்று வெட்டிகளின் சந்திப்புமையமாகும்.
ABC முக்கோணத்தின் [[உள்வட்டமையம் (I), நடுக்கோட்டுச்சந்தி (G), நாகெல் புள்ளி (M) ஆகிய மூன்று புள்ளிகளுடனும் S ஒரே கோட்டில் அமையும். மேலும்,
மேலும்,

மேற்கோள்கள்

முக்கோண மையங்கள்
ஜம்பி சுல்தானகம்

ஜம்பி சுல்தானகம் சுமாத்திராவின் வடக்கில் நிலை பெற்றிருந்த ஓர் அரசு ஆகும். இது தற்கால இந்தோனேசியாவின் ஜம்பி மாகாணத்தில் அமைந்திருந்தது.

இச்சிற்றரசு தொடர்பில் 1682 ஆம் ஆண்டு ஒல்லாந்துக் கிழக்கிந்தியக் கம்பனிக்கும் சியாம் அரசுக்குமிடையில் முரண்பாடு ஏற்பட்டது.

19 ஆம் நூற்றாண்டின் இறுதியில் ஒல்லாந்துக்காரர்கள் இதன் சுல்தானைத் தமது கைப்பொம்மையாகப் பயன்படுத்தி, இவ்வரசைத் தமது ஆட்சியுடன் இணைத்துக் கொண்டனர். 1907 ஆம் ஆண்டு இதன் மரபு வழி ஆட்சியாளரிடம் இறுதியாக ஒட்டிக் கொண்டிருந்த அதிகாரமும் இல்லாதொழிக்கப்பட்டது.

உசாத்துணை

சுல்தானகங்கள்
குடியேற்றவாதத்துக்கு முந்திய இந்தோனேசிய அரசுகள்
சுமாத்திரா வரலாறு
ஆசியாவின் முன்னாள் நாடுகள்
இலமூரி சுல்தானகம்

இலமூரி (அல்லது இலம்ரி) (Lamuri, Lambri) எனப்படுவது தற்கால இந்தோனேசியாவில் ஸ்ரீ விஜயப் பேரரசின் ஆட்சி நிலவிய போது சுமாத்திராவின் வடக்கில் காணப்பட்ட ஓர் அரசு ஆகும். ஏழாம் நூற்றாண்டளவில் இப்பகுதி வாழ் மக்கள் இந்துக்களாயிருந்தனர். அதே வேளை பௌத்தமும் இங்கு பரவியிருந்ததற்கான சான்றுகள் கிடைக்கப் பெறுகின்றன. 12 ஆம் 13 ஆம் நூற்றாண்டுகளில் சீனர்களால் லமூரி என்று அறியப்பட்ட இது முதலாம் ஆயிரவாண்டிலேயே அரபுக்களால் அல்-ராமி, ரம்ரி அல்லது ரம்லி என்று அழைக்கப்பட்டது.

உசாத்துணை

மேலதிக வாசிப்புக்கு
 Evidence of the Beginning of Islam in Sumatera: Study on the Acehnese Tombstone 
 Beyond Serandib: A Note on Lambri at the Northern Tip of Aceh
 Nouvelles données sur les royaumes de Lamuri et Barat 
 Lamuri telah Islam sebelum Pasai
 Nisan Plakpling, tipe nisan peralihan dari pra-Islam ke Islam
 Kesultanan Lamuri

மேலும் பார்க்க
 அச்சே சுல்தானகம்
 சமுத்திரா பசாய் சுல்தானகம்

சுமாத்திரா வரலாறு
சுல்தானகங்கள்
இந்தோனேசியத் தொல்லியற்களங்கள்
பொந்தியானா சுல்தானகம்

பொந்தியானா சுல்தானகம் எனப்படுவது தற்கால இந்தோனேசியாவின் பொந்தியானாவில் காணப்பட்ட முடியாட்சி நாடாகும்.

வரலாறு
பொந்தியானா சுல்தானகம் இமாம் அலீ அர்-ரிளா அவர்களின் வழித்தோன்றலாகிய சையிது ஷரீப் அப்துர் ரஹ்மான் அல்-காதிரி என்பவர் நாடு காண் பயணியாக ஹளரமௌத்திலிருந்து புறப்பட்டு இவ்விடத்தை அடைந்த பின்னர் அவரால் 1771 ஆம் ஆண்டு நிறுவப்பட்டது. அவர் பெனம்பாகான் மெம்பாவா அரசரின் மகளையும் பஞ்சார் சுல்தானின் மகளையும் மணந்ததன் மூலம் கலிமந்தானில் இரு முறை அரசியல் திருமணங்களைச் செய்தார்.

அவர்கள் பொந்தியானாவை அடைந்து காதிரிய்யா அரண்மனையைக் கட்டுவித்தனர். பின்னர் 1779 ஆம் ஆண்டு அவர் ஒல்லாந்துக் கிழக்கிந்தியக் கம்பனியினால் பொந்தியானா சுல்தானாக அங்கீகரிக்கப்பட்டார்.

பொந்தியானா சுல்தானகம் இலன்பாங் குடியரசுடன் நட்புறவு பாராட்டியது.

பொந்தியானாவின் சுல்தான் ஷரீப் முகம்மது அல்-காதிரீ கலிமந்தானிலிருந்த ஏனைய மலாய சுல்தான்கள் அனைவருடனும் சேர்த்து பொந்தியானா நிகழ்வின் போது யப்பானியரால் கொல்லப்பட்டார். அவரது மகன்மாரிருவரும் கூட யப்பானியரால் கழுத்து வெட்டப்பட்டுக் கொலை செய்யப்பட்டனர்.

பொந்தியானாவின் சுல்தான்கள்

உசாத்துணை

மேலதிக வாசிப்புக்கு

குடியேற்றவாதத்துக்கு முந்திய இந்தோனேசிய அரசுகள்
கலிமந்தான் வரலாறு
சுல்தானகங்கள்
லில்லி ஜேம்ஸ்

லில்லி ஜேம்ஸ் (Lily James, பிறப்பு: 5 ஏப்ரல் 1989) ஒரு இங்கிலாந்து நாட்டுத் திரைப்பட நடிகை ஆவார். இவர் மர்மதேசம் 2, சிண்ட்ரெல்லா போன்ற திரைப்படங்களிலும் மற்றும் ஜஸ்ட் வில்லியம் போன்ற  சில தொலைக்காட்சி தொடர்களிலும் நடித்துள்ளார்.

திரைப்படங்கள் 
 2012: மர்மதேசம் 2
 2012: ப்ரோகேன்
 2012: ஃபாஸ்ட் கேர்ள்ஸ்
 2015: சிண்ட்ரெல்லா

தொலைக்காட்சி
 2010: ஜஸ்ட் வில்லியம்
 2011: சீக்ரட் டைரி ஒப் அ கால் கேர்ள் 
 2012: டோவ்ன்டன் அப்பே (இன்று வரை ஒளிபரப்பில்)

வெளி இணைப்புகள் 

James on the cover of Tatler magazine  (2014)

1989 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
ஆங்கிலேயத் தொலைக்காட்சி நடிகைகள்
ஆங்கிலேய நடிகைகள்
பிளம்பாங்கான் இராச்சியம்

பிளம்பாங்கான் இராச்சியம் சாவகத் தீவின் கீழ்க் கோடியில் அமைந்திருந்தது. இது சாவகத்தில் காணப்பட்ட மஜாபாகித்து அரசு (1293–1527) போன்ற மிகப் பெரும் இந்துப் பேரரசுகள் காணப்பட்ட அதே வேளையிலேயே எழுச்சியுற்றது. பதினைந்தாம் நூற்றாண்டில் மஜாபாகித்து அரசு வீழ்ச்சியுறத் தொடங்கிய போது பிளம்பாஙான் இராச்சியம் சாவகத்தின் பகுதிகளைத் தன் கட்டுப்பாட்டில் வைத்திருந்த ஒரேயொரு இந்து இராச்சியமாகக் காணப்பட்டது.

அக்காலத்தில் வலிமை மிக்க இசுலாமியப் பேரரசாக இருந்த மத்தாராம் சுல்தானகம் மேற்குப் பகுதியிலும் பாலித் தீவில் காணப்பட்ட கெல்கெல், புலெலெங், மெங்வி போன்ற இந்து அரசுகள் கிழக்குப் பகுதியலுமிருந்த நிலையில் அவற்றினிடையே கிட்டத்தட்ட மூன்று நூற்றாண்டு காலம் பிளம்பாஙான் இராச்சியம் நிலைத்திருந்தது. இதனருகிலிருந்த அரசுகள் அனைத்துமே தமது அரசியல், சமயக் குறிக்கோள்களை எட்டிக் கொள்வதற்காக பிளம்பாஙான் ஆட்புலத்தைப் பயன்படுத்திக் கொள்ள விழைந்தன. 

ஆயினும் பாலித் தீவினர் பிளம்பாஙான் இராச்சியத்தை தமக்கு மேற்கிலிருந்து முஸ்லிம் மத்தாராம் பேரரசிடமிருந்து இஸ்லாம் பரவுவதிலிருந்து காத்துக் கொள்ளப் பயன்படுத்திக் கொண்டனர். அவ்வாறே தமக்குள்ளே உட்பூசல் நிறைந்திருந்தமையால் பொருளாதார வளம் குன்றியிருந்த பாலித் தீவின் ஆட்சியாளர்கள் மேற்கிலிருந்து ஏற்படும் படையெடுப்பிலிருந்து பாதுகாத்துக் கொள்வதன் மூலம் தமது பொருளாதாரம் மேலும் சீர்குலையாமல் தடுத்துக் கொண்டனர். பதினாறாம் நூற்றாண்டின் இறுதியில், உண்ணாட்டினரை மதம் மாற்றுவதற்காக மேற்கத்திய சமயப் போதகர்கள் சிலர் கிழக்குச் சாவகத்தில் வந்திறங்கினர். அதிலிருந்து கிட்டத்தட்ட ஒரு நூற்றாண்டு கழிந்த பின்னரே ஒல்லாந்துக்காரர்களும் ஆங்கிலேயர்களும் இப்பகுதியில் தமது அரசியல், பொருளாதார நலன்களுக்காகப் போட்டியிட்டனர். பிளம்பாஙானின் ஆட்சியுரிமை தொடர்பில் ஏற்பட்ட தாயாதிச் சண்டைகள் இவ்வரசு வலுவிழந்து, வெளி நாட்டினர் இதன் மீது ஆதிக்கம் செலுத்தக் காரணமாயின.

உசாத்துணை

வெளி இணைப்புகள்

குடியேற்றவாதத்துக்கு முந்திய இந்தோனேசிய அரசுகள்
சாவக வரலாறு
இந்துப் பேரரசுகள்
இளநிலைப் பட்டம்

இளநிலைப் பட்டம் என்பது, மூன்று முதல் ஐந்து ஆண்டுகள் வரை தேவைப்படும் இளநிலைப் பட்டப் படிப்பு ஒன்றை வெற்றிகரமாக முடித்தபின் கிடைக்கும் ஒரு கல்வித் தகுதியைக் குறிக்கும் பட்டம் ஆகும். இப்படிப்புக்குத் தேவைப்படும் கால வேறுபாடு இப்பட்டங்களை வழங்கும் கல்வி நிறுவனங்களையும், பாடத்துறையையும் பொறுத்து அமையும். சில நாடுகளில் சில வகையான இளநிலைப் பட்டப்படிப்புகளுக்கு இன்னொரு இளநிலைப் பட்டம் முன்தேவையாக அமைவதால், அவ்வாறு பெறப்படும் பட்டங்கள் ஒரு இரண்டாவது பட்டமாகவும் அமைவது உண்டு. சட்ட இளவல், கல்வியியல் இளவல், இசையியல் இளவல், மெய்யியல் இளவல், புனித இறையியல் இளவல் போன்ற பட்டங்கள் சில நாடுகளில் இரண்டாம் பட்டங்களாகவே வழங்கப்படுகின்றன.

ஐக்கிய இராச்சியத்தின் கல்வி முறைமையிலும், அதன் செல்வாக்குக்கு உட்பட்ட பிற நாடுகள் சிலவற்றின் கல்வி முறைமையிலும், இளநிலைப் பட்டத்தில், சாதாரண பட்டம், சிறப்புப் பட்டம் என இரண்டு வகைகள் உள்ளன. சிறப்புப் பட்டம் பெறுபவர்கள் தமது பெயருக்குப் பின் பட்டத்தைக் குறிப்பிடும்போது அடைப்புக் குறிக்குள் (சிறப்பு) எனக் குறிப்பிடுவது உண்டு. சிறப்புப் பட்டம் பெறுவதற்குச் சாதாரண பட்டத்தை விட உயர்வான கல்வித் தரம் தேவைப்படுகிறது. சில பல்கலைக்கழகங்களில், சிறப்புப் பட்டம் பெறுவதற்கு கூடுதலாக ஓராண்டு கற்க வேண்டும்.

குறிப்புகள்

இவற்றையும் பார்க்கவும்
 முதுநிலைப் பட்டம்
 பட்டப் படிப்பு

 
கல்வித் தகுதிகள்
லின்சோபிங் பல்கலைக்கழகம்

லின்சோபிங் பல்கலைக்கழகம் அல்லது லின்ஷோபிங் பல்கலைக்கழகம் (Linköping University; LiU) சுவீடன் நாட்டி ல் லின்சோபிங் என்னும் நகரிலுள்ள அரசப் பல்கலைக்கழகமாகும். இப்பல்கலைக்கழகத்திற்கு, 1975-ஆண்டு முழுமையான பல்கலைக்கழக நிலை வழங்கப்பட்டது. தற்பொழுது இப்பல்கலைக்கழகம் சுவீடனிலுள்ள பெரிய உயர்கல்வி மையங்களுள் ஒன்றாக விளங்குகிறது. இதிலுள்ள நான்கு (கலை மற்றும் அறிவியல்; கல்விசார் அறிவியல்; மருத்துவம்; தொழினுட்பம்) புலங்களும் கல்வி, ஆராய்ச்சி, முனைவர் பட்டத்திற்கான பயிற்சி ஆகியவற்றைக் குறிக்கோள்களாகக் கொண்டு செயற்படுகின்றன.

மேற்கோள்கள்

சுவீடிய பல்கலைக்கழகங்கள்
மனோஜ் பரமஹம்சா

மனோஜ் பரமஹம்சா தமிழ் மற்றும் தெலுங்கு திரைப்படங்களில் பணியாற்றும் ஒளிப்பதிவாளர். இவர் ஈரம் மற்றும் விண்ணைத்தாண்டி வருவாயா படங்களில் பணியாற்றியதற்காக அறியப்படுகிறார்.

திரைத்துரையில் 
மனோஜ் சென்னையில் பிறந்தவர் ஆவார். இவரது தந்தை யுவி பாபு ஒரு தெலுங்கு இயக்குநர். இவரது ஆசையின் காரணமாகவே மனோஜ் ஒளிப்பதிவாளர் ஆனார்.

திரைப்படங்கள்

சான்றுகள்

வெளிப்புற இணைப்புகள்
 
 

தமிழ்த் திரைப்பட ஒளிப்பதிவாளர்கள்
திரைப்பட ஒளிப்பதிவாளர்கள்
வாழும் நபர்கள்
1981 பிறப்புகள்
தென்னிந்திய பிலிம்பேர் விருதுகளை வென்றவர்கள்
தமிழ்நாட்டுத் திரைப்பட ஒளிப்பதிவாளர்கள்
தாகோத் மாவட்டம்

தாகோத் மாவட்டம் அல்லது  தோஹாத் மாவட்டம் (Dahod District) or  (Dohad District), மேற்கு இந்தியாவின் குசராத்து மாநிலத்தின் 33 மாவட்டங்களில் ஒன்று. இம்மாவட்டத் தலைமையகம் தகோத் நகரம் ஆகும். மாவட்டப் பரப்பளவு 3642 சதுர கிலோ மீட்டராகும்.  மக்கட்தொகை 21,26,558. மக்கள் அடர்த்தி ஒரு சதுர கி. மீ.,க்கு 583 என்ற அளவில் உள்ளது. பஞ்சமகால் மாவட்டத்தின் சில வருவாய் வட்டங்களைக் கொண்டு, 2 அக்டோபர் 1997இல் தகோத் மாவட்டம் துவக்கப்பட்டது.

முன்னர் இம்மாவட்டம், பாரியா சமஸ்தானம் மற்றும் சஞ்செலி சமஸ்தானம் ஆகிய  சமஸ்தானங்களைக் கொண்டிருந்தது. இம்மாவட்டத்தில் தாவூதி போரா பிரிவு இசுலாமியர்கள்  (Dawoodi Bohra)  அதிகம் உள்ளனர். மேலும் பில் (Bhil) மலை இன மக்கள் கிராமப்புறங்களில்  உள்ளனர்.

மாவட்ட எல்லைகள்
மேற்கே பஞ்சமகால் மாவட்டம், தெற்கே சோட்டா உதய்பூர் மாவட்டம், கிழக்கே மற்றும் தென்கிழக்கே மத்தியப் பிரதேசம், வடக்கே மற்றும் வடகிழக்கே ராஜஸ்தான் மாநிலமும் எல்லைகளாக இம்மாவட்டம் கொண்டுள்ளது.

வருவாய் வட்டங்கள்
தகோத் மாவட்டம் ஏழு வருவாய் வட்டங்களைக் கொண்டுள்ளது.

தாகோத்
ஜலோத் 
தேவ்காத் பாரியா (பாரியா சமஸ்தானம்)
கர்பாடா
லிம்கேதா 
பதேபுரா 
தன்பூர்

பொருளாதாரம்
இந்தியாவின் 640 மாவட்டங்களில், பொருளாதாரத்தில் பின்தங்கிய 250 மாவட்டங்களில் தகோத் மாவட்டமும் ஒன்று.

மக்கள் வகைப்பாடு
2011ஆம் ஆண்டின் மக்கட்தொகை கணக்கெடுப்பின்படி, தகோத் மாவட்ட மக்கள் தொகை 2,126,558 ஆகும்.. இந்தியாவின் அதிக மக்கட்தொகை கொண்ட மாவட்டங்களில் இது 215வது இடத்தை வகிக்கிறது. மக்கட்தொகை அடர்த்தி சதுர கி.மீ.,க்கு 582 வீதம் உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். எழுத்தறிவு விகிதம் 60.60% ஆக உள்ளது.

இதனையும் காண்க
 பாரியா சமஸ்தானம்
 சஞ்செலி சமஸ்தானம்

மேற்கோள்கள்

வெளி இணைப்புகள் 
 தாகோத் மாவட்ட இணையதளம்

குஜராத் மாநிலத்திலுள்ள மாவட்டங்கள்
தகோத் மாவட்டம்
இரண்டாம் அமோகவர்சன்

இரண்டாம் அமோகவர்சன்(Amoghavarsha II ஆட்சிக்காலம் 929-930 ) என்பவன் ஒரு  இராஷ்டிரகூட மன்னனாவான். இவன் ஓராண்டே மன்னனாக இருந்தான். இவன் இவனது தம்பியான நான்காம் கோவிந்தனால்  கொலை செய்யப்பட்டான்.

உசாத்துணை

மேற்கோள்கள்

இராஷ்டிரகூடர் மரபு
930 இறப்புகள்
இந்திய அரசர்கள்
டாங் மாவட்டம்

டாங் மாவட்டம் அல்லது தாங் மாவட்டம் (Dang District) (), இந்தியாவின், குஜராத் மாநிலத்தின் 33 மாவட்டங்களில் ஒன்று. இதன் தலைமையகம் ஆக்வா நகராகும். மாவட்ட பரப்பளவு 1764 சதுர கி. மீ., மக்கள் தொகை 2,26,769.

இம்மாவட்டம் பொருளாதாரத்தில்  மிகவும் பின் தங்கிய மாவட்டமாக இந்திய அரசின் திட்டக்குழு அறிவித்துள்ளது. . சபுத்திரா மற்றும் வகாய் முக்கிய நகரங்கள்.

வருவாய் வட்டங்கள்
வகாய்
ஆக்வா
சுபிர்

மக்கள் வகைப்பாடு
2011ஆம் ஆண்டின் மக்கட்தொகை கணக்கெடுப்பின்படி, இம்மாவட்ட மக்கள் தொகை 2,26,769. மக்கள் தொகை அடர்த்தி ஒரு சதுர கி. மீ., க்கு 129 பேர். பாலின விகிதம் 1000 ஆண்களுக்கு 1007 பெண்கள். எழத்தறிவு விகிதம் 76.8%.

பொருளாதாரம்
வறுமை மிக்க இந்திய மாவட்டங்களில் டாங் மாவட்டம் 250 இடத்தில் உள்ளது. பொருளாதாரத்தை மேம்படுத்தி, வறுமையை ஒழிக்க, குசராத் அரசின் நிதியுதவி பெறும் ஆறு மாவட்டங்களில் ஒன்று.

மேற்கோள்கள்

வெளி இணைப்புகள்
மாவட்ட இணையதளம்
 கூகுள் மேப்பில் தாங் மாவட்டம்

குஜராத் மாநிலத்திலுள்ள மாவட்டங்கள்
டாங் மாவட்டம்
பிலிப்பீன்சின் பிராந்தியங்கள்

பிலிப்பீன்ஸ் குடியரசில் தமது நிர்வாக வசதிக்காக மாகாணங்களை ஒன்றிணைத்து உருவாக்கப்பட்டவையே பிராந்தியங்கள் (Regions of the Philippines)ஆகும். இத்தீவுக்கூட்டத்தை 17 பிராந்தியங்களாகப் பிரித்துள்ளனர். இப்பிராந்தியங்கள் தனக்கென ஒரு அரசாங்கத்தை வைத்திருப்பல்லையெனினும் முசுலிம் மின்டனவு தன்னாட்சிப் பகுதிக்கு மட்டும் அரசாங்கமும் ஆளுநரும் தனியாக இருக்கின்றது.

பிராந்தியங்களின் பட்டியல்

சூன் 2010 ஆம் ஆண்டில், பிலிப்பைன்ஸ் குடியரசு 17 பிராந்தியங்களை உள்ளடக்கிக் காணப்பட்டது. புவியியல் ரீதியாக இப்பிராந்தியங்கள் மூன்று தீவுகளாகப் பிரிக்கப்படலாம், அவையாவன்: லூசோன், விசயாசு மற்றும் மின்டனவு என்பவையாகும். கலபர்சொன்,மிமரோபா, சொக்ஸ்சர்ஜென் ஆகிய பிராந்தியங்களின் பெயர்கள் அப்பிராந்தியங்களில் உள்ள மாகாணங்களினதோ நகரங்களினதோ பெயர்களை வைத்து உருவாக்கப்பட்டன.

குறிப்புகள்

வெளி இணைப்புகள்

National Statistical Coordination Board 
National Statistics Office 

 
பிலிப்பீன்சின் உட்பிரிவுகள்
சொக்ஸ்சர்ஜென்

சொக்ஸ்சர்ஜென் என்பது பிலிப்பீன்சின் அமைந்துள்ள 17 பிராந்தியங்களுள் ஒன்றாகும். இது பிராந்தியம் பிராந்தியம் XII எனக் குறிக்கப்படுகின்றது. இது ஐந்து மாகாணங்களைக் கொண்டுள்ளது. இதன் பிராந்தியத் தலைநகரம் கொரொனடால் நகரம் ஆகும். இதன் பரப்பளவு 22466 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 4,109,571 ஆகும்.

மேற்கோள்கள்

வெளி இணைப்புகள்

 National Statistical Coordination Board: REGION XII (Soccsksargen) 

பிலிப்பீன்சின் பிராந்தியங்கள்
கோர்டில்லெரா நிர்வாகப் பிராந்தியம்

கோர்டில்லெரா நிர்வாகப் பிராந்தியம் (Cordillera Administrative Region)
என்பது பிலிப்பீன்சின் 17 பிராந்தியங்களுள் ஒன்றாகும். இது பிராந்தியம் சி.ஏ.ஆர் (CAR) எனக் குறிக்கப்படுகின்றது. இது ஆறு மாகாணங்களைக் கொண்டுள்ளது. இதன் பிராந்தியத் தலைநகரம் பகுவியோ நகரம் ஆகும். இதன் பரப்பளவு 19294 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 1,616,867 ஆகும்.

மேற்கோள்கள்

வெளி இணைப்புகள்

 Department of Interior and Local Government - Cordillera Administrative Region
 Philippine Standard Geographic Code 
 Cordillera Administrative Region 
 Tribal Art of the Cordilleras
 Cordillera Gateway

பிலிப்பீன்சின் பிராந்தியங்கள்
இரண்டாம் கர்கன்

இரண்டாம் கர்கன் (Karka II ஆட்சிக்காலம் 972-973 ), இவன் இராஷ்டிரகூட மன்னன் கொத்திக அமோகவர்சனுக்குப் பின் அரியணை ஏறினான். இவன் குர்சார்,
சோழர், பாண்டியர்களுக்கு எதிரான போரில் வெற்றிபெற்றான் . இவனது கூட்டுப்படைகளுடன் சென்ற மேலைக் கங்கர் மன்னன்   இரண்டாம் மாறசிம்மன் பல்லவர்களைத் தோற்கடித்தான். ஆனால் பரமரா அரசன் இரண்டாம் சியக்காவினால் தோற்கடிக்கப்பட்டு  தலைநகரான மான்யக்டாவில் ஏற்பட்ட கொள்ளையினால் ஏற்பட்ட பலவீனங்களில் இருந்து மீளமுடியவில்லை. இந்நிலையில் சாளுக்கிய மன்னன் இரண்டாம் தைலப்பன் தன் சுயாட்சியை அறிவித்தான். நாட்டில் குழப்பநிலை  ஏற்பட்டது.  இரண்டாம் கர்கன்  கொல்லப்பட்டான்.

மேற்கோள்

மேற்கோள்கள்

இராஷ்டிரகூடர் மரபு
973 இறப்புகள்
972 பிறப்புகள்
இந்திய அரசர்கள்
நவ்சாரி மாவட்டம்

நவ்சாரி மாவட்டம்,(Navsari) இந்தியாவின் குஜராத் மாநிலத்தின் 33 மாவட்டங்களில் ஒன்று. குஜராத் மாநிலத்தின் தெற்குப் பகுதியில் அமைந்துள்ள இம்மாவட்ட்த் தலைமையிடம் நவ்சாரி நகரமாகும். மாவட்டப் பரப்பளவு 2,211 சதுர கிலோ மீட்டகள்.  சொராஷ்டிர சமயத்தை சார்ந்த பார்சி மக்கள் அதிகம் வாழும் மாவட்டம்.

மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி இம்மாவட்ட மக்கட்தொகை 1,330,711 ஆகும். .மக்கள் தொகை அடர்த்தி ஒரு சதுர கிலோ மீட்டருக்கு 602 நபர்கள்.
.பாலின விகிதம் 1000 ஆண்களுக்கு 961 பெண்கள் என்ற அளவில் உள்ளனர்.. எழுத்தறிவு விகிதம் 84.78%.ஆக உள்ளது.

வருவாய் வட்டங்கள்
நவ்சாரி 
ஜலால்போர் 
காந்தேவி 
சிக்லி  
கேர்காம் 
பன்ஸ்தா

புகழ் பெற்றவர்கள்
தாதாபாய் நௌரோஜி
ஜாம்செட்ஜி டாடா

மேற்கோள்கள்

வெளி இணைப்புகள்
 நவ்சாரி மாவட்டத்தின் இணையதளம்

குஜராத் மாநிலத்திலுள்ள மாவட்டங்கள்
நவ்சாரி மாவட்டம்
வல்சாடு மாவட்டம்

வல்சாடு மாவட்டம் (Valsad district) இந்தியாவின்,  குசராத்து மாநிலத்தின் 33 மாவட்டங்களில் ஒன்று. இது தெற்கு குசராத்தில் அமைந்துள்ளது.  இதன் தலைமையிடம் வல்சாடு நகரம். வல்சாடு மாவட்டத்தின் மொத்தப் பரப்பளவு 5,244 சதுர கிலோ மீட்டர்கள்.

இம்மாவட்டம் மாம்பழம், சப்போட்டா பழம், தேக்கு மரம் மற்றும் வேதியியல் தொழிற்சாலைகளுக்குப் பெயர் பெற்றது.

உட்பிரிவுகள்
இம்மாவட்டம் ஐந்து வட்டங்களைக் கொண்டுள்ளது.
வல்சாடு வட்டம்
பார்டி வட்டம்
உமர்காம் வட்டம்
கப்ராடா வட்டம்
தரம்பூர் வட்டம்

அமைவிடம்
வடக்கே நவ்சாரி மாவட்டம், கிழக்கே நாசிக் மாவட்டம், மகாராஷ்டிர மாநிலம், தெற்கே பால்கர் மாவட்டம், மாகாராஷ்டிர மாநிலம், மேற்கே அரபுக் கடல் எல்லைகளாகக் கொண்டு அமைந்துள்ளது..

பொருளாதாரம்

வேளாண்மை
மா, வாழை, கரும்பு,  சுரைக்காய், நவதானியங்கள் அதிக அளவில் பயிரிடப்படுகிறது.

தொழில்கள்
வேதியல் பொருட்கள், மருந்துகள், துணி மற்றும் நூல், காகித தொழிற்சாலைகள் அதிகம் கொண்டது. இம்மாவட்டம்  தோட்டக்கலைக்கு மையமாக திகழ்கிறது. மேலும் சிறு, குறுந்தொழிற்சாலைகள் அதிகம் கொண்டது.

மக்கள் வகைப்பாடு
2011ஆம் மக்கட்தொகை கணக்கெடுப்பின்படி, வல்சாடு மாவட்ட மக்கட்தொகை 1,703,068 ஆகவும்,.
மக்களடர்த்தி ஒரு சதுர கிலோ மீட்டருக்கு 561 நபர்கள் என்ற அளவிலும், பாலின விகிதம் 1000 ஆண்களுக்கு 926 பெண்கள் என்ற அளவிலும், எழுத்தறிவு விகிதம் 80.94% ஆகவும் உள்ளது.,

மேற்கோள்கள்

வெளி இணைப்புகள்
வல்சாத் மாவட்ட இணையதளம்
பார்க்க வேண்டிய இடங்கள்
 மாவட்டப் புகைப்பட காட்சிகள் 

குஜராத் மாநிலத்திலுள்ள மாவட்டங்கள்
வல்சாடு மாவட்டம்
தபி மாவட்டம்

தபி மாவட்டம் (Tapi district)  () இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டத்தலைமையிடம் வியாரா நகரம்.  இம்மாவட்டம் 3239 சதுர கிலோ மீட்டர் பரப்பளவு கொண்டது. இம்மாவட்டம் அடர்ந்த மூங்கில் மரக்காடுகளை உடையது.

வரலாறு
சூரத் மாவட்டத்தின் சில பகுதிகளைக் கொண்டு 27 செப்டம்பர் 2007-இல்  தபி மாவட்டம் புதிதாக நிறுவப்பட்டது. இம்மாவட்டம் குஜராத் மாநிலத்தின் தென் பகுதியில் அமைந்துள்ளது.

வருவாய் வட்டங்கள்
வலோத்
வியாரா
சன்காத்
உச்சால்
நிசார்

மக்கள் வகைப்பாடுகள்
2011ஆம் ஆண்டின் மக்கட்தொகை கணக்கெடுப்பின்படி, இம்மாவட்ட மக்கட்தொகை 806,489 ஆகும். .மாவட்ட மக்கட்தொகை அடர்த்தி, ஒரு சதுர கிலோ மீட்டருக்கு 234 நபர்களாக உள்ளனர். பாலின விகிதம் 1000 ஆண்களுக்கு 1004 பெண்கள் உள்ளனர். எழுத்தறிவு விகிதம் 69.23% ஆக உள்ளது.

மேற்கோள்கள்

வெளி இணைப்புகள்
 தபி மாவட்ட பஞ்சாயத்து இணையதளம்

குஜராத் மாநிலத்திலுள்ள மாவட்டங்கள்
தபி மாவட்டம்
இரண்டாம் கோவிந்தன்

இரண்டாம் கோவிந்தன் (Govinda II ஆட்சிக் காலம்774-780 ) என்பவன்  ஒரு இராஷ்டிரகூட மன்னனாவான். முதலாம் கிருட்டிணனுக்குப்பின் ஆட்சிக்குவந்தவன்.

இவன் முதலாம் கிருட்டிணனின் மூத்த மகனாவான். இவன் ஆட்சி நிர்வாகத்தைத்  தனது தம்பியான துருவன் தரவர்சனிடம் விட்டுவிட்டு,  கேளிக்கைகளில் ஈடுபட்டு வந்தான். தருவதரவர்சன் முழுமையாக ஆட்சியைத் தன்கட்டுப்பாட்டில்  வைத்துக்கொண்டான்.

மேற்கோள்கள்

இராஷ்டிரகூடர் மரபு
774 பிறப்புகள்
780 இறப்புகள்
இந்திய அரசர்கள்
நாகம்மாவா? (நூல்)

நாகம்மாவா? என்னும் நூல் நீல. பத்மநாபன் 1974ஆம் ஆண்டிற்கும் 1976ஆம் ஆண்டிற்கும் இடைப்பட்ட காலத்தில் எழுதிய 15 சிறுகதைகளின் தொகுப்பு ஆகும்.  இவற்றுள் 10 கதைகளை செய்தித் தொகுப்பு நடப்பியல் முறையில் எழுதப்பட்டவை என்றும் 5 கதைகளை விமரிசன நடப்பியல் முறையில் எழுதப்பட்டவை என்றும் மதுரை காமராசர் பல்கலைக்கழக தமிழ்ப் பேராசிரியர் முனைவர் சி. கனகசபாபதி பகுக்கிறார்.

பொருளடக்கம் 
இந்நூலில் உள்ள கவிதைகளும் அவை வெளிவந்த இதழ்களும் வருமாறு:

மேற்கோள்கள்

 1978 தமிழ் நூல்கள்
 இந்தியத் தமிழ் நூல்கள்
 நீல. பத்மநாபன் நூல்கள்
நாரெக் நகரின் கிரகோரி

நாரெக் நகரின் கிரகோரி  (; 9511003) அர்மேனியத் துறவியும், கவிஞரும், இறையியலாளரும், மெய்யியலாளரும் ஆவார். ஆர்மீனியவின் முதல் பெரும் கவிஞர் ஆவார். இவர் பல கவிதைகளை இயற்றியுள்ளார். இனிமைமிகு பாடல்களுக்கு மறைபொருள் நிறைந்த விளக்கம் அளித்துள்ளார். இவர் 977இல் புலம்பல் நூல் (Book of Lamentations) என்னும் பெயரில் இயற்றிய மன்றாட்டுத்தொகுப்பு, 95 பிரிவுகளைக்கொண்ட ஒரு பாடல் ஆகும். இது உலகின் பல மொழிகளில் மொழிபெயர்க்கப்பட்டுள்ளது. இது ஆர்மீனிய இலக்கியத்தில் மிகப்பெரிய படைப்பாகக் கருதப்படுகின்றது.

இவரை ஆர்மீனிய அபோஸ்தலிக்க திருச்சபை மற்றும் கத்தோலிக்க திருச்சபை புனிதரென ஏற்கின்றது. 23 பெப்ரவரி 2015இல் திருத்தந்தை பிரான்சிசு இவரை மறைவல்லுநராக அறிவித்தார்.

மேற்கோள்கள் 

951 பிறப்புகள்
1003 இறப்புகள்
கத்தோலிக்க மறைவல்லுநர்கள்
ஆர்மீனிய மக்கள்
ஆர்மீனியாவின் கிறித்தவப் புனிதர்கள்
கிறித்தவ சித்தர்கள்
உயிலங்குளம்

உயிலங்குளம், இலங்கையின் வடமாகாணத்தில் உள்ள மன்னார் மாவட்டத்தைச் சேர்ந்த ஒரு சிறிய நகரம் ஆகும். ஏ-14 நெடுஞ்சாலை எனப்படும் மதவாச்சி - தலைமன்னார் நெடுஞ்சாலையில், மன்னாரில் இருந்து ஏறத்தாழ 19 கிலோ மீட்டர் தொலைவில் உள்ளது. மன்னார் பிரதேச செயலாளர் பிரிவில் உள்ள உயிலங்குளம் கிராம அலுவலர் பிரிவில் இந்த ஊர் அடங்குகிறது. இதன் எல்லைகளை அண்டி மேற்கில் புதுக்கமமும், வடக்கில் கள்ளிக்கட்டைக்காடு, நீலசேனை என்பனவும், கிழக்கில் வண்ணாமோட்டை, மாதோட்டம் என்பனவும் உள்ளன. தெற்கில் நானாட்டான் பிரதேச செயலாளர் பிரிவு உள்ளது.

இவற்றையும் பார்க்கவும் 
மன்னார் மாவட்டத்தில் உள்ள ஊர்களின் பட்டியல்

வெளியிணைப்புக்கள் 
குடிமதிப்புப் புள்ளிவிபரத் திணைக்களம் - இலங்கை

மன்னார் மாவட்டத்திலுள்ள ஊர்களும், நகரங்களும்
டிரென்ட் போல்ட்

டிரென்ட் அலெக்சாந்தர் போல்ட் (Trent Alexander Boult, பிறப்பு: 22 சூலை 1989) என்பவர் நியூசிலாந்து துடுப்பாட்ட வீரர் ஆவார். இவர் இடது-கை விரைவு-நடுத்தரப் பந்துவீச்சாளரும், வலது-கை மட்டையாளரும் ஆவார். நவம்பர் 2019 நிலவரப்படி ஐசிசியின் ஒருநாள் பந்துவீச்சாளர்கள் தரவரிசையில் 2வது இடத்தில் உள்ளார்.

நியூசிலாந்து அணிக்காக தேர்வுப் போட்டிகளில்  2011ஆம் ஆண்டும் ஒருநாள் போட்டிகளில் 2012ஆம் ஆண்டும் போல்ட் அறிமுகமானார். சனவரி 2016இல் ஐசிசியின் ஒருநாள்  பந்துவீச்சாளர்கள் தரவரிசையில் முதலிடம் பிடித்தார். சூலை 2019இல் நியூசிலாந்து அணிக்காக உலகக்கிண்ணப் போட்டிகளில் மும்முறை வீழ்த்திய முதல் வீரர் ஆனார்.

மேற்கோள்கள்

வெளி இணைப்புகள்

 
 
 

நியூசிலாந்துத் துடுப்பாட்ட வீரர்கள்
1989 பிறப்புகள்
வாழும் நபர்கள்
சன்ரைசர்ஸ் ஐதராபாத் அணி வீரர்கள்
வி. வி. ராஜன் செல்லப்பா

வி. வி. ராஜன் செல்லப்பா  ஓர் இந்திய அரசியல்வாதியும், மதுரை மாநகராட்சியின் மேயரும் ஆவார். அனைத்திந்திய அண்ணா திராவிட முன்னேற்றக் கழகம் கட்சியின் உறுப்பினரான இவர், 1992 இலிருந்து 1998 வரை தமிழ்நாட்டிலிருந்து மாநிலங்களவை உறுப்பினராகவும் பதவி வகித்துள்ளார்.

அக்டோபர் 2011 இல் நடைபெற்ற உள்ளாட்சித் தேர்தலில் அஇஅதிமுக சார்பில் போட்டியிட்டு தன்னை எதிர்த்துப் போட்டியிட்ட திமுகவின் பாக்கியநாதனைத் தோற்கடித்து மதுரை மேயரானார்.

2016ஆம் ஆண்டில் தமிழ்நாடு சட்டமன்றத் தேர்தலில் மதுரை வடக்கு சட்டமன்றத் தொகுதிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். 2021 ஆம் ஆண்டில் நடைபெற்ற சட்டமன்றத் தேர்தலில் திருப்பரங்குன்றம் தொகுதியில் இருந்து அதிமுக சார்பில் சட்டமன்ற உறுப்பினரானார்.

உசாத்துணைகள் 

மதுரை மக்கள்
மதுரை மேயர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
1949 பிறப்புகள்
வாழும் நபர்கள்
மாநிலங்களவை உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
கட்ச் பாலைவனம்

கட்ச் பாலைவனம் அல்லது ரண் ஆஃப் கட்ச் (Rann of Kutch)  ( ), ரண் என்ற குஜராத்திச் சொல்லுக்கு பாலைவனம் எனப் பொருள்.
 
உப்புக் கனிமங்கள் கொண்ட 10,000 சதுர மைல் பரப்பளவுடைய சதுப்பு நிலமாகும். இந்நிலப்பகுதி இந்தியாவின், குஜராத் மாநிலம், கட்ச் மாவட்டத்திலும், பாகிஸ்தான் நாட்டின் சிந்து மாநிலத்திலும் பரந்து உள்ளது.

குஜராத்தில் உள்ள 'ரண் ஆஃப் கட்ச்' உலகின் பெரிய உப்பு பாலைவனம் என்னும் சிறப்பை பெற்றுள்ளது. அகமதாபாத்திலிருந்து 320 கி.மீ., தொலைவில் ரான் ஆப் கட்ச் உள்ளது. உப்பு கலந்த களிமண் நிலம் கொண்டது. பன்னி எனப்படும்  புல்வெளி பகுதிகள் ரான் ஆப் கட்ச் கொண்டிருப்பதால் கால்நடை வளர்ப்பு மற்றும் பால் உற்பத்தி தொழில் சிறப்பாக உள்ளது..

ரண் ஆஃப் கட்ச் பகுதி, கட்ச்சின் பெரிய பருவகால உவர் சதுப்பு நிலம் (Great Raan of Kutch) என்றும் சிறிய ரண் ஆஃப் கட்ச் (Little Raan of Kutch) என்று இரண்டு முக்கியப் பகுதிகளாக அமைந்துள்ளது.

இங்கு வளரும் சதுப்பு நில அலையாத்தித் தாவரங்கள், இப்பகுதிக்கு இயற்கை அரணாக  உள்ளன. . நீல்காய் எனப்படும் மான்கள் மற்றும் ஆசியக் காட்டுக் கழுதைகள் இனங்கள் இப்பகுதியில் அதிகம் உள்ளன.

வனவிலங்கு சரணாலயங்களும் காப்புக்காடுகளும்
ரண் ஆஃப் கட்ச் பகுதியில் அமைந்துள்ள வனவிலங்குகள் சரணாலயங்கள் மற்றும் காப்புக்காடுகள்:
 இந்திய காட்டு கழுதை சரணாலயம்
 கட்ச் பாலைவன விலங்குகள் காப்பகம்
 கட்ச் பஸ்தர் வனவிலங்குகள் காப்பகம்
 பன்னி புல்வெளி காப்புக் காடுகள்
 சாரி-தந்து சதுப்புநில காப்புக் காடுகள்

படக்காட்சியகம்

இதனையும் காண்க
 கட்ச்சின் பெரிய பருவகால உவர் சதுப்பு நிலம்
 கட்ச் இராச்சியம்

மேற்கோள்கள்

கட்சு மாவட்டம்
குஜராத்தின் புவியியல்
சங்கவை (நாவல்)

சங்கவை என்பது ஜோசஃபின் ஜெயசாந்தி எழுதிய ஒரு புதினம் ஆகும். கல்லூரிப் படிப்பிற்காக திருநெல்வேலியிலிருந்து சென்னைக்குச் சென்று விடுதியில் தங்கி படிக்கும் பிரதான கதாபாத்திரம் சங்கவை. தமிழ்ச்செல்வி மற்றும் ஈஸ்வரி அவளது தோழியர். இந்த மூன்று பெண்களின் கல்லூரி வாழ்க்கை மற்றும் அவர்கள் சார்ந்திருக்கும் ஊர்களில் நடக்கும் சம்பவங்கள் கதையாகப் புனையப்பட்டுள்ளது.

சிறப்பு 
927 பக்கங்களைக் கொண்ட சங்கவை, தமிழில் பெண் எழுத்தாளரால் எழுதப்பட்டுள்ள மிக நீண்ட புதினம் என்ற பெருமையைப் பெற்றுள்ளது.

விமர்சனங்கள் 
ஆயிஷா இரா. நடராசன் 'படித்ததில் பிடித்தது 50க்கு 50' என்கிற தலைப்பில் எழுதிய கட்டுரையில் மிகப் பெரிய நாவல், பெண் கல்வி பற்றிய நாவல் எனக் குறிப்பிட்டிருப்பதோடு பல்வேறு அதிர்ச்சிகளை எதிர்கொள்ளச் செய்கிற நாவல் என்றும் குறிப்பிடுகிறார்.

எழுத்தாளர் இமையம் அண்ணாமலை எழுதியுள்ள விமர்சனக் கட்டுரையில், "சங்கவை ஒரு நாவலல்ல. பல நாவல்களின் தொகுப்பு." என்று எழுதியுள்ளார்.

விருது
2015-ம் ஆண்டிற்கான திருமதி ரங்கம்மாள் தமிழ் நாவல் பரிசு சங்கவை நாவலுக்கு கஸ்தூரி சீனிவாசன் அறநிலையத்தின் வழி கிடைத்த முதல் அங்கீகாரம்.

2016-ம் ஆண்டு திருப்பூர் இலக்கிய விருது விழாவில் சிறந்த தமிழ் நாவலுக்கான பரிசு சங்கவை நாவலுக்கு கிடைத்தது. இவ்விருது கவிஞர் சுகந்தி சுப்பிரமணியம் நினைவாக வழங்கப்படுவதாகும்.

மேற்கோள்கள்

வெளி இணைப்புகள் 
 சங்கவை நாவலின் முதல் பத்து அத்தியாயங்கள் 
 சங்கவை நாவல் விமர்சனம் - எழுத்தாளர் இமையம் அண்ணாமலை
 திருமதி ரங்கம்மாள் தமிழ் நாவல் பரிசு அறிவிப்பு - 2015

தமிழ்ப் புதினங்கள்
2014 தமிழ் நூல்கள்
தேசிய வடிவமைப்பு நிறுவனம்

தேசிய வடிவமைப்பு நிறுவனம் (National Institue of Design-NID) ,  இந்திய அரசின் வணிகம் மற்றும் தொழில் அமைச்சகத்தின் கீழ் 60 ஆண்டுகாலமாக செயல்படும் ஒரு தொழிற்கல்வி நிறுவனம். வடிவமைப்புக் கல்வி, பயிற்சி மற்றும் ஆராய்ச்சிகளில் முக்கிய இடத்தை இந்நிறுவனம் வகிக்கிறது.. இந்நிறுவனம்  வடிவமைப்புத் துறையில் ஆராய்ச்சி மற்றும் மேம்படுத்தல் (Research and Development)  வசதிகள் கொண்டுள்ளது.  
 
இந்திய அரசால் தேசிய முக்கியத்துவம் வாய்ந்த நிறுவனங்களில் ஒன்றாக தேசிய வடிவமைப்பு நிறுவனம் எடுத்துக் கொள்ளப்பட்டதாக 18 சூலை 2014ஆம் நாளில் இந்திய அரசிதழில் வெளியிடப்பட்டுள்ளது. 

இந்நிறுவனத்தின் தலைமையிடம் அகமதாபாத்.  காந்திநகர், பெங்களூரு ஆகிய இடங்களில் கிளைகள் உள்ளது. இளநில மற்றும் முதுநிலை பட்டப்படிப்புகளில், 17 வேறுபட்ட வகையான வடிவமைப்புத் தொழிற்கல்வி பயிற்சிகள் வழங்குகிறது. தொழில் துறை சார்ந்த வடிவமைப்புகள் தொடர்பான கருத்துக்களைப் பரிமாறிக் கொள்வதில், 55 வெளிநாட்டு நிறுவனங்களுடன் தொடர்பில் உள்ளது. வடிவமைப்புகள் தொடர்பான ஆய்வுப் படிப்புகளும் இந்நிறுவனத்தில் உள்ளன. 

இந்நிறுவனம், மேனிலைப் பள்ளி இறுதித் தேர்வில் தேர்ச்சி பெற்றவர்களுக்கும் மற்றும் அதற்கு இணையான படிப்பு முடித்தவர்களுக்கும், அகமதாபாத்தில் அமைந்துள்ள தலைமையகத்தில் நான்காண்டு கால வடிவமைப்பு இளநிலப் பட்டமும் மற்றும் காந்திநகர், பெங்களூரு, அகமதாபாத் ஆகிய இடங்களில் அமைந்துள்ள கிளை நிறுவனங்களில், இளநிலைப் பட்டம் பெற்றவர்களுக்கு 17 வகையான வடிவமைப்புகளில், இரண்டரை ஆண்டுக் கால முதுகலைப் பட்டயப் பயிற்சியும் வழங்குகிறது.

வழங்கும் தொழிற்கல்விகள்
தொழிற்சாலை வடிவமைப்பு
தொலைத் தொடர்பு வடிவமைப்பு
ஜவுளி (Textile)  வடிவமைப்பு
ஆயத்த ஆடைகள் வடிவமைப்பு
ஒருங்கிணைந்த தகவல் தொழில்நுட்ப வடிவமைப்பு

மேற்கோள்கள்

வெளி இணைப்புகள்

இந்திய உடைகள்
இந்திய தொழில்நுட்பக் கழகங்கள்
இந்தியாவில் கல்வி
பியூரியஸ் 7

பியூரியஸ் 7  () இது 2015ஆம் ஆண்டில் திரைக்கு வந்த அமெரிக்க நாட்டு அதிரடித் திரைப்படம் ஆகும். இது பாஸ்ட் அன்ட் பியூரியஸ் என்ற திரைப்பட தொடரின் 7ஆம் பகுதி ஆகும். இந்த திரைப்படத்தை ஜேம்ஸ் வான் என்பவர் இயக்கியுள்ளார். இந்தத் திரைப்படத்தில் வின் டீசல், பால் வாக்கர், டுவெயின் ஜான்சன், மிச்செல் ரோட்ரிக்வெஸ், ஜோர்டானா ப்ரீவ்ஸ்டர், டிரேச கிப்சன், லுடாகிரிஸ், லூகாஸ் பிளாக், ஜேசன் ஸ்டேதம் உள்ளிட்ட பலர் நடித்துள்ளார்கள்.

இந்தத் திரைப்படத்தை நீல் எச் மோரிட்ஸ் மற்றும் வின் டீசல் தயாரிக்க, யுனிவர்சல் பிக்சர்ஸ் என்ற நிறுவனம் வினியோகம் செய்கின்றது. இந்தத் திரைப்படம் ஏப்ரல் 3, 2015ஆம் ஆண்டு வெளியானது.

நடிகர்கள்
 வின் டீசல்
 பால் வாக்கர்
 டுவெயின் ஜான்சன்
 மிச்செல் ரோட்ரிக்வெஸ்
 ஜோர்டானா ப்ரீவ்ஸ்டர்
 டிரேச கிப்சன்
 லுடாகிரிஸ்
 லூகாஸ் பிளாக்
 ஜேசன் ஸ்டேதம்
 எல்சா படகி
 குர்ட் ரஸ்ஸெல்
 டோனி ஜா as Louie Tran
 அலி பாசல்

திரைப்படத்தின் சிறப்பு அம்சங்கள்
 திரைக்கதையும் காட்சியமைப்பும் படத்திற்கு பக்க பலமாக அமைந்திருக்கிறது. மேலும் விமானத்தில் இருந்து கார் விழும் காட்சி (பாரா டைவிங்), அபுதாபியில் கட்டிடங்களுக்கிடையே பாயும் கார், ரோட்ரிக்ஸின் அபுதாபி சண்டை, ஆளில்லா விமானத்தை தாக்கி அழிக்கும் ஜான்சன், பாதாளத்தில் சரியும் பஸ்ஸில் இருந்து தாவும் பால் வாக்கர்... என ரசிகர்களின் எதிர்பார்ப்புக்கு ஏற்ப சுவாரஸ்யம் குறையாமல் விறுவிறுப்பான படத்தொகுப்பு மூலம் படம் நிமிர்ந்து நிற்கிறது.
 குறிப்பாக அபுதாபியில் உள்ள மிகப்பெரிய கட்டிடங்களுக்கு நடுவே செல்லும் கார் பார்வையாளர்களை வியப்பில் ஆழ்த்துகிறது. ஒவ்வொரு காட்சியும் ரசிகர்களுக்கு விஷுவல் டிரீட்டாக அமைந்திருக்கிறது. படத்தின் முதல் நிமிடம் முதல் இறுதிக்காட்சி வரை வைத்த கண் வாங்காமல் பார்க்கும் அளவுக்கு படத்தின் காட்சிகள் வேகமாக செல்கின்றன.

இசை
இந்தத் திரைப்படத்திற்கு பிரையன் டைலர் என்பவர் இசை அமைத்துள்ளார். இவர் தோர்: த டார்க் வேர்ல்டு, இன்ட்டு தி ஸ்ட்டார்ம் போன்ற பல திரைப்படத்திற்கு இசை அமைத்தவர் என்பது குறிப்பிடத்தக்கது.

படபிடிப்பு நடந்த நகரங்கள்
 அட்லான்டா, ஜோர்ஜியா 
 அபுதாபி, துபாய்
 பைக்ஸ் பீக் நெடுஞ்சாலை, கொலராடோ

மேற்கோள்கள்

வெளி இணைப்புகள்
 

2015 ஆங்கிலத் திரைப்படங்கள்
அமெரிக்கத் திரைப்படங்கள்
யுனிவர்சல் பிக்சர்ஸ் திரைப்படங்கள்
அமெரிக்க முப்பரிமாணத் திரைப்படங்கள்
பழிவாங்குதல் குறித்தான திரைப்படங்கள்